Alessandro Urbano

Den Alessandro Urbano, gebuer 1985 zu Novi Ligure an Italien, ass en italieenesche Museker: Organist, Cembalist an Dirigent. Hien ass zënter 2015 Titular-Organist an der Diddelenger Kierch an enseignéiert am Stater Conservatoire an am Conservatoire de Sarreguemines.

Nodeem hien als Autodidakt zu Novi Ligure ugefaangen hat mat Piano spillen, huet hie mat 11 Joer seng musikalesch Formatioun ugefaangen a sech op Uergel, Cembalo a Chouerdirektioun konzentréiert.

Am Joer 2012 huet den Alessandro Urbano e Master als Maestro al Cembalo op der Haute école de musique de Genève kritt an 2014 e Master Concert d'Orgue.
Als Museker ass hien international aktiv: hien huet eng transversal Formatioun a spillt souwuel als Solist wéi och mat Ensembelen, an engem breede Repertoire vun aler, sakraler bis moderner Musek. Hien ass och Dirigent vum Ensemble L’Armonia degli Affetti vu Genf. Zu Novi Ligure huet hien de Projet Pro Organis Novitatis fir d'Erhale vun den historeschen Uergelen a senger Heemechtsstad gegrënnt. Als Organist ass hie reegelméisseg mam Chœur de Chambre de Namur an der Cappella Mediterranea engagéiert.

Hien trëtt och reegelméisseg bei internationalen Uergelfestivaller op.

 Um Spaweck 

 urbanoalessandro.com
 Alessandro Urbano, Tuyaux 154, 2. 2024, op orgue-dudelange.lu, gekuckt den 08.11.2025
 Alessandro Urbano op orgue-dudelange.lu, 2019, gekuckt den 08.11.2025

Kategorie:Gebuer 1985
Kategorie:Lëtzebuergesch Organisten
Kategorie:Lëtzebuergesch Dirigenten